มันนี่เกม!
*หากมองสถานการณ์ของตลาดหุ้นไทยเป็นแบบ money game ก็คงไม่มีอะไรต้องตื่นเต้น หรือต้องตกใจจนไม่ต้องทำอะไรกิน เพราะแพตเทิร์นการเคลื่อนตัวของหุ้นยังอยู่ในกรอบเดิม “โมนิก้า” ถึงไม่มีความจำเป็นในการทำตัวเป็นกระต่ายตื่นตูม เพราะมันไม่ช่วยให้อะไรดีขึ้นกว่าเดิม แถมยังทำให้บรรดาแฟนคลับรู้สึกไม่สบายใจ จึงอย่าเม้าท์เรื่องไม่เป็นเรื่องอีกเลยดีกว่านะคะ
29 ม.ค. 2561

เจาะกระดาน : โมนิก้าและทีมงาน
*หากมองสถานการณ์ของตลาดหุ้นไทยเป็นแบบ money game ก็คงไม่มีอะไรต้องตื่นเต้น หรือต้องตกใจจนไม่ต้องทำอะไรกิน เพราะแพตเทิร์นการเคลื่อนตัวของหุ้นยังอยู่ในกรอบเดิม “โมนิก้า” ถึงไม่มีความจำเป็นในการทำตัวเป็นกระต่ายตื่นตูม เพราะมันไม่ช่วยให้อะไรดีขึ้นกว่าเดิม แถมยังทำให้บรรดาแฟนคลับรู้สึกไม่สบายใจ จึงอย่าเม้าท์เรื่องไม่เป็นเรื่องอีกเลยดีกว่านะคะ
*เนื่องจากทุกคนรู้ดีว่าแนวรับสำคัญในเที่ยวนี้แบ่งเป็น 2 ระดับด้วยกันคือบริเวณ 1,800 จุด ซึ่งเป็นจุดที่ดัชนีจะแกว่งออกด้านข้างเพื่อพักตัว ส่วนบริเวณที่สองคือ 1,780 จุด ซึ่งเป็นตัวกำหนดโพสิชั่นตลาดหุ้นไทยจะไปในทางไหน “โมนิก้า” ถึงรู้สึกชิวๆ เมื่อเห็นดัชนีเด้งกลับมาปิดที่ระดับ 1,828.88       จุด บวกไป 9.59 จุด ด้วยมูลค่า 7.85 หมื่นล้านบาท เพราะยังไม่มีอะไรเปลี่ยนแปลงอย่างมีนัยสำคัญนั่นเอง
*ที่สำคัญเมื่อดูจากรูปแบบการลงทุนที่สลับหุ้นเล่นกันไปเรื่อยๆ มันเป็นการส่งสัญญาณเหมือนรออะไรบางอย่าง ยิ่งทำให้พวกม้าแก่ชำนาญทางเคาะขวาหุ้นหน้าตาใหม่ๆ กันอย่างสนุกสนาน แถมคนที่สามารถเคาะขวาได้เป็นไม้แรกๆ ย่อมจุดกระแสให้ขาลุยกระโดดใส่กันอย่างเมามัน ส่วนนักเล่นคนไหนรู้สึกไม่ใช่โหมดของการดาหน้าลุย ก็เข้าแคมป์เก็บตัวเป็นการชั่วคราว แล้วรอให้พร้อมค่อยออกมาลุยใหม่ก็ได้เจ้าค่ะ
*เหมือนกับในรายของ PTTEP กระชากขึ้นมาปิดที่ 119.50 บาท บวกไป 2 บาท  หรือขึ้นไป  1.70% ด้วยมูลค่า 1.98 พันล้านบาท ซึ่งเป็นการวิ่งทะลุ 115 บาทเป็นครั้งแรกในรอบ 2 ปี 8 เดือน “โมนิก้า” ถือเป็นสถานการณ์ที่ไม่ได้มาเล่นๆ เพราะอัดเต็มไปด้วยแรงซื้อจำนวนมหาศาล จนกลายเป็นหุ้นที่ติดชาร์ต 1 ใน 5 กระดาน most active วันนี้น่าจะได้เห็นการไล่ราคาขึ้นไปอีก หลังสัญญาณมันออกมาในโทนนี้นะซี
*เช่นเดียวกับในรายของ MTLS ทะยานขึ้นไปทำจุดสูงสุดที่ระดับ 42.50  บาท ก่อนจะอ่อนตัวลงมาปิดที่ 42 บาท บวกไป 1.50  บาท หรือขึ้นไป 3.70% ด้วยมูลค่า 920 ล้านบาท “โมนิก้า” บอกได้แค่ว่า โมเมนตัมของหุ้นเล่นในแบบขาขึ้น น่าจะเห็นขยับขึ้นไปอีกเรื่อยๆ เพราะผลงานค่อนข้างโดดเด่นกว่ารอบที่แล้ว แม้ก่อนหน้านี้จะไล่ราคาแบบครึ่งๆ กลางๆ แต่เที่ยวนี้เล่นกันเต็มเหนี่ยวนะจะบอกให้
*อีกหนึ่งตัวที่พลิกโฉมอย่างมีนัยสำคัญก็คือ RSP กระชากขึ้นมาปิดที่ 6.75 บาท บวกไป 0.40 บาท หรือขึ้นไป 6.30% ด้วยมูลค่า 233ล้านบาท ซึ่งเป็นการเปิดฉากลุยหนักมาระยะหนึ่ง  “โมนิก้า” มองเป็นช็อตที่น่าคิดมากๆ หลังหุ้นยืนปิดเหนือเส้น 75 วันบริเวณ 6.35 บาทได้เป็นเวลานาน  จึงขอฟันธงในทันทีว่า หุ้นจะไปต่อ!..จริงหรือไม่ เดี๋ยววันนี้ได้รู้กันจ้า!
*เม้าท์ถึงเรื่องนี้ขึ้นมาทั้งที “โมนิก้า” ขอแนะนำให้หันมาดู PSL กันสักหน่อย หลังหุ้นวิ่งขึ้นมาปิดที่ 11.40 บาท บวกไป 0.30 บาท หรือขึ้นไป 2.70% ด้วยมูลค่า 182 ล้านบาท มันเป็นช็อตที่ต้องดูกันยาวๆ เพราะถ้าย้อนกลับไป 2 เดือน หุ้นตัวนี้แกว่งตัวไปมาที่บริเวณ 10.30-11.50 บาทเป็นหลัก หรือถ้าย้อนกลับไปอีก 3 เดือนหุ้นก็แกว่งตัวที่บริเวณนี้เหมือนกันเจ้าค่ะ
*ส่วนหุ้นทีเด็ดอย่าง CHG ผ่านกระบวนการเล่นโหดๆ  ตบจูบ..ตบจูบ มาระยะหนึ่ง ในที่สุดก็ขยับขึ้นมาปิดที่ 2.04 บาท บวกไป 0.02 บาท ด้วยมูลค่า 161 ล้านบาท “โมนิก้า” มองเป็นช็อตที่น่าจะไล่ตามไปสบายๆ เพราะเคยเห็นหุ้นวิ่งขึ้นไปถึง 2.24 บาทมาแล้วครั้งหนึ่ง เพียงแต่ครั้งนี้ต้องตั้งฐานที่บริเวณ 2 บาทให้ได้เสียก่อน ต่อจากนั้นค่อยมองยอดด้านบนแล้วกันค่ะ
*แพตเทิร์นดังกล่าวมาทรงเดียวกับ RS ทุกกระเบียดนิ้ว หลังหุ้นใช้เวลานานถึง 1 เดือนในการเทกตัวขึ้นมาหาแนวต้าน 29 บาท หรือถ้าคิดเป็นรอบก็ใช้เวลาทั้งหมด 2 รอบด้วยกันที่พยายามจะฝ่าระดับดังกล่าวขึ้นไปให้ได้ ล่าสุดดูเหมือนความพยายามดังกล่าวน่าจะสัมฤทธิ์ผลในไม่ช้า เพราะหุ้นขึ้นมาปิดที่ 28.25 บาท บวกไป 1.25 บาท หรือขึ้นไป 4.60% ด้วยมูลค่า 275 ล้านบาท น้องโมพูดได้ทันทีว่า มีลุ้นนะจะบอกให้
*เหมือนกับในรายของ ECF หากดูตามท้องเรื่องที่เกิดขึ้น “โมนิก้า” มองเป็นช็อตที่สมควรแก่เวลาจริงๆ ในเมื่อทุกอย่างรันตามแผนที่วางไว้ และรายได้ทุกอย่างยังอยู่ในกระบวนการรับรู้ในปี 2561 หุ้นถึงวิ่งขึ้นมาปิดที่ 6.90 บาท บวกไป 0.45 บาท หรือขึ้นไป 7% ด้วยมูลค่า 131 ล้านบาท  เพียงแต่รอบนี้หุ้นจะกระชากขึ้นไปสร้างฐานราคาที่บริเวณ 8 บาทได้หรือไม่?..ต้องดูกันต่อไปเจ้าค่ะ